section_heading: Povijest
paragraph_text: Na teritoriji Šipovljana se nalaze arheološki tragovi iz raznih perioda. Na prvom mjestu treba spomenutu gradinu na istoimenom brdu, odmah povrh brda Visuća. Utvrđeno je da se ispod te gradine nalazilo manje rimsko naselje, jer su arheolozi registrirali "rimska groblja" s upotrebom ranijih rimskih spolija.<ref>Bosna i Hercegovina u antičko doba. -Ivo Bojanovski, Akademija nauka i umjetnosti Bosne i Hercegovine, 1988 Tu je i srednjovjekovni grad Visućica ili Visuć grad, podignut na strmoj kamenitoj litici, još uvijek je dobro očuvan. Povijesni izvori ne spominju grad pod tim imenom, ali se zato spominje grad Unac. Na Raljevinama, također pored grada Visuća, ima Crkvina, gdje se raspoznaju temelji omanje crkve. I u sklopu, na Ocrkavlju, bila je nekada crkva s dosta zida i obrušenog kamena. Kad je narod na tom mjestu htio podići novu crkvu, spahija Osman-beg Kulenović je zabranio gradnju, a sav stari kamen odvezao i ozidao njime svoj čardak.<ref>UNAC - Petar Rađenović, 1933